Diari Oficial de la Generalitat Valenciana


Sumari del DOGV 9365, del 20-06-2022 (2022/5707)

RESOLUCIÓ de 15 de juny de 2022, del director de l'Agència Valenciana de Foment i Garantia Agrària (AVFGA), per la qual es convoquen les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu dels grups d'acció local Leader 2014-2020. Cinquena ronda de presentació de projectes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9365

Data del DOGV
:   20-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5707


Data del document
:   15-06-2022

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 15 de juny de 2022, del director de l'Agència Valenciana de Foment i Garantia Agrària (AVFGA), per la qual es convoquen les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu dels grups d'acció local Leader 2014-2020. Cinquena ronda de presentació de projectes. [2022/5707]  
Vist el que es disposa en l'Ordre 13/2018, de 10 d'abril, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8278, 20.04.2018), modificada per l'Ordre 1/2022, de 14 de gener (DOGV 9268, 01.02.2022), per la qual s'estableixen les bases reguladores de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu dels grups d'acció local Leader 2014-2020.  
I en virtut de les facultats que em confereixen l'article 160.4.b) de la Llei 1/2015, de 6 de febrer, d'hisenda pública, del sector públic instrumental i de subvencions, i l'article 13.1.h del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, resolc:  
  
Primer. Convocatòria  
Convocar les ajudes de suport per a la realització d'operacions d'acord amb l'estratègia de desenvolupament local participatiu dels grups d'acció local Leader 2014-2020, finançades per FEADER, en l'àmbit territorial de la Comunitat Valenciana, gestionades per la Direcció General de Desenvolupament Rural de la Conselleria d'Agricultura, Desenvolupament Rural, Emergència Climàtica i Transició Ecològica de la Generalitat Valenciana, i les bases de les quals han sigut publicades mitjançant l'esmentada Ordre 13/2018, modificada per l'Ordre 1/2022, dins del període transitori regulat pel R(UE) 2020/2220, del Parlament Europeu i del Consell, de 23 de desembre de 2020, en l'àmbit territorial de la Comunitat Valenciana.  
  
Segon. Objecte i àmbit  
1. L'objecte de les subvencions previstes en aquesta convocatòria és la realització d'operacions d'acord amb les estratègies de desenvolupament local participatiu (d'ara en avant EDLP) en el període 2014-2020, de conformitat amb les disposicions aplicables a l'ajuda al desenvolupament rural a través del Fons Europeu Agrícola de Desenvolupament Rural (d'ara en avant, FEADER), i el Programa de desenvolupament rural de la Comunitat Valenciana 2014-2020 (d'ara en avant, PDR-CV 2014-2020).  
2. Les ajudes Leader incloses en aquesta convocatòria s'emmarquen en l'operació 19.2.1, Implementació de les operacions d'acord amb l'estratègia de desenvolupament local participatiu, de la submesura 19.2, Suport per a la realització de les operacions d'acord amb l'estratègia de desenvolupament local participatiu, de la mesura 19, Suport per al desenvolupament local de Leader (DLP, desenvolupament local participatiu), del PDR-CV 2014-2020, que preveu actuacions dirigides a fomentar la creació d'ocupació, la diversificació econòmica, la innovació, la conservació i millora mediambiental, i el desenvolupament econòmic i social del medi rural valencià.  
3. Les actuacions objecte de les ajudes d'aquesta convocatòria són les establides en l'annex II de l'Ordre 13/2018, modificada per l'Ordre 1/2022, i la seua regulació i les seues condicions estan previstes en l'articulat i en l'annex esmentat de les indicades ordres.  
  
4. Els règims d'ajuda previstos en la submesura indicada en l'apartat 2 els aplicaran els grups d'acció local Leader 2014-2020 als municipis de la Comunitat Valenciana, d'acord amb les EDLP seleccionades, segons el que s'estableix en les resolucions de 19 de juliol i de 2 novembre de 2017 de la directora general de Desenvolupament Rural i Política Agrària Comuna, i d'acord amb l'Ordre 5/2016, d'11 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoca i regula la selecció dels grups d'acció local Leader 2014-2020 i de les estratègies de desenvolupament local participatiu.  
5. Cada grup operarà en el conjunt de municipis de la zona d'actuació de la seua estratègia de desenvolupament local participatiu.  
Les zones i els municipis en què s'aplicarà l'enfocament Leader, així com el grup seleccionat per a actuar en aquests, es preveuen en l'annex I de l'Ordre 13/2018, modificada per l'Ordre 1/2022.  
  
Tercer. Finançament de les ajudes  
1. Les ajudes incloses en aquesta convocatòria seran finançades pel FEADER, la Generalitat Valenciana i el Ministeri d'Agricultura, Pesca i Alimentació, segons consta en el PDR-CV 2014-2020, del qual formen part.  
2. Les ajudes que es convoquen tindran caràcter plurianual, d'acord amb l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
La dotació pressupostària es farà a càrrec de la secció 12, entitat 91, de l'Agència Valenciana de Foment i Garantia Agrària, capítol VII, línia SO833000, fins a un import màxim de 21.898.565,00 euros, amb la distribució d'anualitats següent:  
  
2022 2023 2024  
1.000.000,00 d'euros 12.363.033,00 euros 2.000.000,00 d'euros  
  
  
3. La distribució dels fons per zona i grup d'acció local és la següent:  
- Zona rural Leader 1. Maestrat-Plana Alta Leader 1420: 1.250.811,88 euros.  
- Zona rural Leader 2. Altmaesports Leader: 1.250.811,88 euros.  
- Zona rural Leader 3. Associació per al Suport al Desenvolupament Integral de les Comarques d'Interior (@DICI): 1.250.811,88 euros.  
- Zona rural Leader 4. Associació Palància-Millars 14/20: 1.328.143,05 euros.  
- Zona rural Leader 5. Grup d'Acció Local Castelló Sud 14-20: 1.250.811,88 euros.  
- Zona rural Leader 6. Associació de Desenvolupament Rural Túria-Calderona: 1.250.811,88 euros.  
- Zona rural Leader 7. Associació per al Desenvolupament Rural Sostenible Rurable: 1.656.243,72 euros.  
- Zona rural Leader 8. Associació per al Desenvolupament Sostenible dels Municipis del Caroig, Serra Grossa i Riberes del Xúquer: 1.268.248,63 euros.  
- Zona rural Leader 9. Associació Som Rurals: 1.250.811,88 euros.  
- Zona rural Leader 10. Grup d'Acció Local Rural Muntanya d'Alacant: 1.250.811,88 euros.  
- Zona rural Leader 11. Associació per a la Sostenibilitat i Innovació Rural: 1.391.681,44 euros.  
4. Les quanties en euros esmentades en l'apartat anterior queden supeditades a l'existència de crèdit adequat i suficient en el pressupost corresponent de cada exercici.  
En el cas que una vegada valorades i adjudicades les ajudes no s'esgotara la quantia disponible en una anualitat, es podrà utilitzar aquest romanent per a incrementar les anualitats restants, tenint en compte el que es disposa en el punt 8 de l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
5. D'acord amb l'article 15.5 de l'Ordre 5/2016, d'11 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoca i regula la selecció dels grups d'acció local Leader 2014-2020 i de les estratègies de desenvolupament local participatiu, per a un millor compliment del PDR i una major eficiència de les dotacions finançadores d'aquest, es podrà ajustar la dotació financera prevista en l'EDLP a l'evolució real d'aquesta, i reassignar les dotacions procedents d'aquests ajustos, en el marc del PDR, a aquells GAL en els quals el seu grau de desenvolupament inversor supere les dotacions anuals assignades inicialment.  
D'acord amb l'anteriorment exposat, quan un GAL haja esgotat el pressupost assignat en aquesta convocatòria i queden projectes pendents de concedir per falta de dotació pressupostària, i un altre GAL, una vegada adjudicats tots els projectes, no haja esgotat la seua assignació pressupostària, podrà reassignar-se aqueix romanent proporcionalment entre aquells grups d'acció local que tinguen projectes pendents de concessió per inexistència de crèdit, a l'efecte d'aconseguir el màxim nivell d'execució dels fons.  
6. Es podrà incrementar el pressupost de la convocatòria quan es produïsca un augment del crèdit disponible procedent d'altres convocatòries en les quals s'hagen resolt sol·licituds per import inferior a la despesa inicialment prevista, o de les quals deriven obligacions liquidades o reconegudes per import inferior a l'ajuda que va ser concedida en el seu moment, o bé quan aquest augment siga conseqüència d'una generació, ampliació o incorporació de crèdit. L'efectivitat i exactitud de la quantia addicional quedarà condicionada a la declaració de disponibilitat del crèdit amb anterioritat a la resolució de la present convocatòria, de conformitat amb el que es disposa en l'apartat 4.b de l'article 58.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
  
Quart. Persones beneficiàries i requisits  
1. Podran ser persones beneficiàries de les ajudes, sense perjudici de les especificacions previstes en l'annex II de l'Ordre 13/2018, modificada per l'Ordre 1/2022, els promotors de les inversions que a continuació es detallen:  
a) Les persones físiques o jurídiques de caràcter privat, les agrupacions sense personalitat jurídica i les persones de dret públic de base associativa privada.  
b) Les entitats de dret públic de caràcter local o comarcal: ajuntaments, mancomunitats i entitats locals menors, així com les societats o associacions de dret privat formades majoritàriament per persones de dret públic o que disposen de la majoria de drets de vot o de la capacitat efectiva de decisió.  
c) Els grups d'acció local.  
2. Les persones beneficiàries hauran de complir els requisits i les obligacions establits en els articles 5, apartats 2 i 6 de l'Ordre 13/2018, modificada per l'Ordre 1/2022.  
  
Cinqué. Termini i lloc de presentació de les sol·licituds d'ajuda  
1. El termini de presentació de sol·licituds per a les ajudes d'aquesta convocatòria serà d'un mes a partir de l'endemà de la publicació en el Diari Oficial de la Generalitat Valenciana de l'extracte d'aquesta.  
2. Les sol·licituds i la documentació que les acompanya es presentaran preferentment en el registre general de la conselleria competent en matèria d'agricultura, mitjançant els corresponents models normalitzats disponibles a través de la seu electrònica de la Generalitat. Aquest registre estarà obert al públic els dies laborals, de dilluns a divendres, de les 9 a les 14.30 hores, amb seu al carrer de la Democràcia, 77, Ciutat Administrativa 9 d'Octubre - Edifici A, 46331 de València, i es podran presentar també les sol·licituds i la documentació que les acompanya en qualsevol dels registres previstos en la legislació reguladora del procediment administratiu comú.  
3. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú de les administracions públiques, així com les persones sol·licitants que tot i no estar obligades a això opten per aquesta via, hauran de presentar les sol·licituds telemàticament a través de la seu electrònica de la Generalitat en l'adreça d'internet:  
Zona rural Leader 1. Maestrat-Plana Alta Leader 1420  
sede.gva.es/es/proc19338  
Zona rural Leader 2. Altmaesports Leader  
sede.gva.es/es/proc19396  
Zona rural Leader 3. Associació per al Suport al Desenvolupament Integral de les Comarques d'Interior (@DICI)  
sede.gva.es/es/proc19398  
Zona rural Leader 4. Associació Palància-Millars 14/20  
sede.gva.es/es/proc19399  
Zona rural Leader 5. Grup d'Acció Local Castelló Sud 14-20  
sede.gva.es/es/proc19400  
Zona rural Leader 6. Associació de Desenvolupament Rural Túria-Calderona  
sede.gva.es/es/proc19401  
Zona rural Leader 7. Associació per al Desenvolupament Rural Sostenible Rurable  
sede.gva.es/es/proc19402  
Zona rural Leader 8. Associació per al Desenvolupament Sostenible dels Municipis del Caroig, Serra Grossa i Riberes del Xúquer  
sede.gva.es/es/proc19403  
Zona rural Leader 9. Associació Som Rurals  
sede.gva.es/es/proc19404  
Zona rural Leader 10. Grup d'Acció Local Rural Muntanya d'Alacant  
sede.gva.es/es/proc19407  
Zona rural Leader 11. Associació per a la sostenibilitat i Innovació Rural  
sede.gva.es/es/proc19408  
Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a ciutadans (si és persona física), ambdós emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/es/sede\_certificados).  
Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de Representants de l'ACCV (https://www.accv.es/servicios/registro-de-representantes/). L'accés a aquest registre per part dels representats pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica).  
En cas de presentació telemàtica, les sol·licituds han de signar-se amb el certificat digital de la persona física o jurídica que presenta la sol·licitud o, si escau, amb el certificat digital del seu representant. Així mateix, seran signats electrònicament pels qui siguen competents per a això, aquells documents que s'hi adjunten, la signatura dels quals siga obligatòria.  
Les esmenes o les aportacions documentals posteriors a la presentació de la sol·licitud es podran dur a terme telemàticament en la seu electrònica de la Generalitat a través de l'adreça per a totes les zones rurals Leader: sede.gva.es/es/proc18536.  
Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, se'l requerirà perquè l'esmene a través de la seua presentació electrònica en els termes previstos en l'article 68.4 de l'esmentada Llei 39/2015, d'1 d'octubre. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
  
4. No seran admeses a tràmit les sol·licituds que es presenten fora del termini establit en la convocatòria, de les quals es resoldrà la inadmissió, que haurà de ser notificada als interessats en els termes previstos en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
  
Sisé. Documentació a presentar amb la sol·licitud d'ajuda  
La sol·licitud d'ajuda anirà acompanyada de la documentació prevista en l'annex IV de l'Ordre 13/2018, modificada per l'Ordre 1/2022, mitjançant la presentació i l'emplenament de l'imprés «Sol·licitud d'ajudes Leader (submesura 19.2) PDR-CV 2014-2020, segons el tipus d'ajuda que se sol·licite en aquest imprés, així com els corresponents formularis. Juntament amb aquesta documentació, l'imprés de sol·licitud inclourà les declaracions responsables previstes en l'apartat huité de l'article 12 de l'esmentada ordre.  
  
Seté. Criteris de selecció i priorització de les sol·licituds  
1. Les sol·licituds d'ajuda presentades seran valorades segons els criteris de selecció i priorització establits en l'article 15 de l'Ordre 13/2018, modificada per l'Ordre 1/2022, per una comissió de valoració, en els termes assenyalats en l'article 14 de la indicada ordre. La puntuació màxima que es podrà aconseguir serà de 100 punts.  
2. En cas d'empat en la puntuació, i per a la resolució d'aquesta situació, s'aplicaran els criteris de desempat establits en l'apartat 3 de l'article 15 de l'ordre esmentada.  
Huité. Ordenació i instrucció  
1. La tramitació del procediment correspon a la direcció general competent en polítiques de desenvolupament rural, a través del servei amb competències en l'execució de l'estratègia territorial rural de la Comunitat Valenciana.  
2. El grup d'acció local (GAL, d'ara en avant) és el responsable d'elaborar el dictamen d'elegibilitat, que consistirà a comprovar l'adequació del projecte a l'estratègia de desenvolupament local participatiu, així com l'informe de viabilitat, que consistirà a determinar la viabilitat econòmica, tècnica o social del projecte, segons el que s'estableix en l'article 13 de les bases reguladores.  
El GAL, d'acord amb els criteris de selecció i priorització indicats en l'annex III de l'Ordre 13/2018, modificada per l'Ordre 1/2022, atorgarà una puntuació amb un percentatge d'ajuda sobre la inversió en cada projecte a realitzar en el seu territori. Abans d'aprovar aquest percentatge, haurà de comprovar que una vegada aplicat sobre la inversió, no suposa l'atorgament d'una ajuda superior al màxim permés.  
  
3. Rebudes les propostes de valoració emeses pel GAL, juntament amb els informes pertinents, el servei amb competències en l'execució de l'estratègia territorial rural emetrà l'informe de subvencionalitat, que versarà sobre l'adaptació de cada projecte a l'operació 19.2.1 del PDR-CV 2014-2020 i a la normativa en matèria de subvencions, el percentatge d'ajuda aplicable i l'import d'aquesta, de conformitat amb els criteris de prioritat establits en l'esmentat programa i en la corresponent estratègia de desenvolupament local participatiu. Emés l'esmentat informe, elevarà la proposta de resolució de les ajudes a la direcció general competent en polítiques de desenvolupament rural.  
  
Nové. Sol·licitud de pagament de l'ajuda concedida i termini de justificació de les despeses  
1. Les sol·licituds de pagament aniran acompanyades de la documentació prevista en l'annex V de l'Ordre 13/2018, modificada per l'Ordre 1/2022, i es presentaran preferentment en el gistre general de la conselleria competent en matèria d'agricultura, que estarà obert al públic els dies laborals, de dilluns a divendres, de les 9 a les 14.30 hores, amb seu al carrer de la Democràcia, 77, Ciutat Administrativa 9 d'Octubre - Edifici A, 46704 València, i es podran presentar també en qualsevol dels registres previstos en la legislació reguladora del procediment administratiu comú.  
La sol·licitud d'ajuda anirà acompanyada de la documentació prevista en l'annex IV de l'Ordre 13/2018, modificada per l'Ordre 1/2022, mitjançant la presentació i l'emplenament de l'imprés «Sol·licitud d'ajudes Leader (submesura 19.2) PDR-CV 2014-2020, segons el tipus d'ajuda que se sol·licite en aquest imprés, així com els corresponents formularis. Juntament amb aquesta documentació, l'imprés de sol·licitud inclourà les declaracions responsables previstes en l'apartat huité del article 12 de l'ordre esmentada.  
2. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú de les administracions públiques, així com les persones sol·licitants que tot i no estar obligades a això opten per aquesta via, hauran de presentar les sol·licituds telemàticament a través de la seu electrònica de la Generalitat en l'adreça d'internet: sede.gva.es/es/proc18536.  
3. El termini màxim per a la presentació de la documentació justificativa de l'aplicació de l'ajuda per a tots els projectes de l'anualitat 2022, finalitzarà als tres mesos següents de la data de la publicació en el DOGV de la resolució de concessió. Per a les anualitats corresponents a 2023 i 2024, la justificació de la despesa tindrà com a data final l'1 de juny per als projectes que no incloguen obres i l'1 de setembre, per als que incloguen obres, de les respectives anualitats.  
  
Una vegada esgotat el termini de justificació sense que les entitats o persones beneficiàries presenten la documentació completa i correcta, seran requerides perquè la presenten en el termini improrrogable de 10 dies hàbils.  
4. L'incompliment dels terminis previstos per a la realització de la inversió i la presentació de la justificació de les despeses realitzades en cada anualitat, suposarà la pèrdua de l'ajuda corresponent a l'anualitat en qüestió, o de la totalitat en cas d'una única anualitat.  
5. Per al pagament de l'ajuda, caldrà que abans de la data establida en la resolució com a fi de la realització i justificació, les inversions es troben totalment acabades, la maquinària i l'equip instal·lats i en funcionament, i els pagaments totalment justificats mitjançant factures i justificants de pagament. L'incompliment d'aquesta condició, sense obtindre'n pròrroga, ocasionarà la pèrdua de l'anualitat o de l'ajuda total, si escau.  
6. No podrà realitzar-se el pagament mentre el beneficiari no es trobe al corrent en el compliment de les seues obligacions tributàries i davant la Seguretat Social o, siga deutor per resolució que declare la procedència de reintegrament, i no caldrà que els interessat aporten nous certificats o que l'Administració efectue noves comprovacions, segons els casos, si no hagueren transcorregut els sis mesos de la seua validesa o aquest termini des que es van realitzar les comprovacions oportunes.  
  
7. Es podrà sol·licitar la pròrroga del termini per a la justificació de l'ajuda en els termes establits en l'article 21 de l'Ordre 13/2018, modificada per l'Ordre 1/2022.  
  
Desé. Resolució del procediment  
1. Les sol·licituds de concessió de les ajudes seran resoltes per la persona titular de la direcció general competent en polítiques de desenvolupament rural, segons l'Acord de 26 d'abril de 2012, pel qual es deleguen les funcions d'autorització del pagament de fons FEADER entre l'Agència Valenciana de Foment i Garantia Agrària (AVFGA), com a organisme pagador, i els diferents òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient i de la Conselleria de Governació.  
2. El termini màxim de resolució i notificació s'estableix en sis mesos, a comptar des de la data de finalització del termini de presentació de sol·licituds. La falta de resolució en el termini establit tindrà efectes desestimatoris en els termes previstos en l'article 25 de la Llei 39/2015, d'1 d'octubre, així com en l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana.  
3. La resolució posarà fi a la via administrativa, i contra aquesta podrà interposar-se potestativament un recurs de reposició davant el director de l'Agència Valenciana de Foment i Garantia Agrària (AVFGA), en el termini d'un mes comptat des de l'endemà de la seua publicació o notificació, o directament un recurs contenciós administratiu davant els jutjats contenciosos administratius de la Comunitat Valenciana en el termini de dos mesos.  
  
Onzé. Incompliment de les condicions de concessió de l'ajuda  
Segons el que es disposa en l'article 28 de les bases reguladores, l'incompliment per les persones beneficiàries de qualsevol dels requisits, condicions o compromisos establits en la seua resolució de concessió de subvenció, en la resolució de convocatòria o en les bases reguladores d'aquesta ordre, podrà donar lloc a la pèrdua del dret a la subvenció i a la devolució, si escau, de les quantitats indegudament percebudes, sense perjudici d'altres responsabilitats que corresponga. Aquestes conseqüències seran ponderades en funció de la magnitud de l'incompliment, d'acord amb el que es disposa en l'article 29 de las bases reguladores.  
  
Dotzé. Mitjà de notificació i publicació sobre informació de les persones beneficiàries  
1. La resolució de concessió, que contindran les condicions particulars de l'ajuda, seran notificades a cadascun dels beneficiaris. No obstant això, la resolució de la convocatòria serà publicada en el Diari Oficial de la Generalitat Valenciana.  
2. De conformitat amb l'article 113 del Reglament (UE) núm. 1306/2013, les dades de les persones beneficiàries seran publicades de conformitat amb l'article 111 d'aquest reglament i podran ser tractades per organismes d'auditoria i investigació de la Unió Europea i dels estats nacionals, per a salvaguardar els interessos financers de la Unió.  
  
Tretzé. Requisits de notificació, comunicació o exempció  
En relació amb les notificacions i comunicacions necessàries a la Comissió Europea, així com les causes d'exempció d'aquestes, caldrà ajustar-se al que s'estableix en la disposició addicional primera de les bases reguladores.  
  
Catorzé. Procediment de comunicació d'irregularitats i sospites de frau  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc d'aquesta convocatòria, podrà posar comunicar aquests fets al Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a aquest efecte per aquest servei en l'adreça web: http://www.igae.pap.minhafp.gob.es/sitios/igae/es-es/snca/paginas/inicio.aspx i en els termes establits en la comunicació 1/2017, de 6 d'abril, de l'esmentat servei, que pot consultar-se en la següent URL:  
https://www.igae.pap.hacienda.gob.es/sitios/igae/es-es/snca/documents/comunicacionsnca06.04.2017canaldenuncias.pdf  
  
Quinzé. Informació bàsica sobre protecció de dades de caràcter personal  
1. La gestió de les ajudes comporta el tractament de dades de caràcter personal, que s'ha de complir amb les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que es preveu en els articles 13 i 14 del Reglament (UE) 2016/679 i en l'article 11 de la Llei orgànica 3/2018, de 5 de desembre, respecte al tractament de dades de caràcter personal, cal informar sobre el següent:  
- Nom del tractament: ajudes en matèria agrícola, agroalimentària i desenvolupament rural de l'Agència Valenciana de Foment i Garantia Agrària.  
- Identitat del responsable del tractament: persona titular de la Direcció de l'Agència Valenciana de Foment i Garantia Agrària.  
- Finalitat del tractament: gestionar les ajudes en matèria agrària i agroalimentària incloses en la política agrícola comuna, finançades pel Fons Europeu Agrícola de Desenvolupament Rural (FEADER).  
- Exercici de dret: les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d'internet: sede.gva.es/es/proc19970.  
- Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades, pot reclamar davant la Delegació de Protecció de Dades, de manera presencial o telemàtica, de conformitat amb el que es preveu en la següent adreça d'internet: sede.gva.es/es/proc22094, sense perjudici de la possibilitat de reclamar davant l'Agència Espanyola de Protecció de Dades.  
Pot obtindre informació més detallada en l'enllaç següent: http://www.agroambient.gva.es/es/registre-de-tractaments.  
3. De conformitat amb l'article 113 del Reglament (UE) núm. 1306/2013, les dades de les persones beneficiàries seran publicades de conformitat amb l'article 111 d'aquest reglament i podran ser tractades per organismes d'auditoria i investigació de la Unió Europea i nacionals per a salvaguardar els interessos financers de la Unió.  
4. Quan la persona sol·licitant o el seu representant legal aporten dades de caràcter personal de terceres persones en el procediment administratiu, tindrà l'obligació d'informar-los sobre els aspectes següents:  
  
a) La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
b) La possibilitat que l'Administració realitze consultes relacionades amb les seues dades per a comprovar, entre altres punts, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o el seu representant legal hauran d'haver obtingut aquesta autorització, que estarà disponible a requeriment de l'Administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que l'assisteixen en relació amb el tractament de les seues dades personals.  
  
Setzé. Transparència, subministrament d'informació i dades obertes  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei General de Subvencions, els subjectes beneficiaris de la subvenció hauran de complir les següents obligacions de transparència:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que el mateix haguera sigut atés, l'òrgan que ha realitzat el requeriment podrà acordar, previ advertiment i audiència a l'interessat, la imposició de multes coercitives en els termes previstos en l'article 5 de la Llei 1/2022, de 13 d'abril.  
4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.  
Aquesta resolució posa fi a la via administrativa i contra aquesta pot interposar-se potestativament un recurs de reposició davant del director de l'Agència Valenciana de Foment i Garantia Agrària en el termini d'un mes comptat des de l'endemà de la seua publicació, o impugnar-se directament davant dels jutjats contenciosos de la Comunitat Valenciana, en el termini de dos mesos des de l'endemà de la seua publicació, de conformitat amb el que es disposa en els articles 123 i 124 de la Llei 39/2015, d'1 d'octubre, i en els articles 8.3, 25.1 i 46.1 de la Llei de la jurisdicció contenciosa administrativa.  
  
València, 15 de juny de 2022.- El director de l'Agència Valenciana de Foment i garantia Agrària: Rogelio Llanes Ribas.